85 
Fangsterne, saavel Pålmi Hannessons som mine, er fore¬ 
taget med Kastenet af en Diameter paa 24 cm, lavet af mellem- 
groft Møllergaze (Finheden er nøjagtig den samme i Hannessons 
og mit Net) og med Metaltraadssigte mellem Forgaard og Pose. 
Paa langt den største Del af Stationerne er Kastenettet benyttet 
fra Bredden, idet det kun ved Thingvallavatn og Myvatn var mu¬ 
ligt at faa fat paa en Baad. 
Det siger sig selv, at til direkte kvantitative Bestemmelser, 
d. V. s. til Bestemmelse af den absolutte Masse af en Art i 
Vandet, egner det saaledes indsamlede Materiale sig ikke, idet 
man kun i de færreste Tilfælde kan beregne, hvor stor en Vand¬ 
masse, der er filtreret gennem Nettet; den Maade, der fiskes paa, 
vil jo variere efter Vandets Natur; snart kan man kaste Nettet ud 
i dybt Vand og trække det jævnt og roligt ind igen, snart maa 
man lirke det forsigtigt gennem et kun faa cm dybt Vand i en 
tæt Plantebevoksning. 
Derimod kan et saadant Materiale anvendes til at beregne 
de relative Mængder, hvori Arterne forekommer inden for samme 
Lokalitet, saavel som til Sammenligning mellem de forskellige Lo¬ 
kaliteters Faunaer. 
Det er da ogsaa hovedsagelig saadanne Beregninger, jeg vil 
lægge Vægt paa, idet jeg haaber derigennem at kunne belyse Ar¬ 
ternes Fordeling i Forhold til Vandenes forskelligartede Natur, med 
andre Ord at kunne give et Billede af Arternes Afhængighed 
af Kaaren e. 
Desværre havde jeg hverken Penge eller Tid nok til at fore¬ 
tage eksakte Kaaranalyser med Hensyn til Vandets Indhold af 
Salte, dets Surhedsgrad eller andre af de kaarbestemmende Fak¬ 
torer, til hvis Undersøgelse der kræves et større Apparat, end det 
man kan føre med sig til Fods i en Rygsæk, hvori der desuden 
skal være Plads til Bagage og Glas. 
De kaarbestemmende Faktorer, jeg har kunnet tage Hensyn 
til, er Højden over Havet (og derigennem Temperaturen), Dybden, 
Bundens Art, Vegetationen og lignende. Men selv ved saadanne 
ret primitive Kaaranalyser ses det dog, at Faunaens ulige Sammen¬ 
sætning fra Sted til Sted staar i nøjeste Sammenhæng med de for¬ 
skellige Kaar paa Lokaliteterne. Der er ingen Tvivl om, at man 
ved at foretage eksakte Kaaranalyser, d. v. s. foretage en systema- 
